ΓΡΑΠΤΗ ΕΡΩΤΗΣΗ E-2553/02

υποβολή: Christoph Konrad (PPE-DE) προς την Επιτροπή

(12 Σεπτεμβρίου 2002)

Θέμα: Δημιουργία Καρτέλ από την ολλανδική βιομηχανία κατασκευής πλίνθων κατά παράβαση του δικαίου του ανταγωνισμού

Στις 29.4.1994, η Επιτροπή της ΕΕ εξαίρεσε από το δίκαιο των καρτέλ μια συμφωνία μεταξύ πολυάριθμων κατασκευαστών πλίνθων στην Ολλανδία. Η απαλλαγή αυτή αφορά, σύμφωνα με την απόφαση της Επιτροπής, ειδικώς και μόνο πλίνθους για την τοιχοποιία και όχι τους ακριβούς διακοσμητικούς πλίνθους της πρόσοψης.

1. Για ποιο λόγο χορήγησε η Επιτροπή αυτήν την απαλλαγή, παρ' όλο που όπως είναι γνωστό η ολλανδική πλινθοποιία δεν κατασκευάζει καθόλου ή κατασκευάζει μόνο ελάχιστες ποσότητες πλίνθων τοιχοποιίας, ενώ το μεγαλύτερο μέρος της παραγωγής αφορά τους πλίνθους της πρόσοψης·

2. Πως αντέδρασε η Επιτροπή όταν η ολλανδική πλινθοποιία χρησιμοποίησε τη χορηγηθείδα απαλλαγή — και μάλιστα χωρίς να έχει κάνει αίτηση για απαλλαγή από δίκαιο καρτέλ και των πλίνθων της πρόσοψης — και για την παραγωγή των πλίνθων αυτών κατά παράβαση του νόμου· Θεωρεί η Επιτροπή παρά την απόφασή της ότι οι πλίνθοι της πρόσοψης αποτελούν και αυτοί τώρα παρ' όλα αυτά αντικείμενο της χορηγηθείσας απαλλαγής· Εάν ναι, γιατί·

3. Τι κάνει η Επιτροπή γι' αυτόν τον όμιλο εταιρειών που προέκυψε με συγχωνεύσεις και συμφωνίες εντός του οποίου αποφασίζονται ποσότητες παραγωγής και τιμές, ώστε να προστατεύσει τον ανταγωνισμό στον τομέα της πλινθοποιίας·

4. Πως κρίνει η Επιτροπή τις δραστικές αυξήσεις των τιμών των πλίνθων ολλανδικής προέλευσης, οι οποίες προέκυψαν από την αναδιάρθρωση της ολλανδικής αγοράς που κατέστη δυνατή λόγο της απαλλαγής με τη λειτουργία λίγων μόνο επιχειρήσεων που δεσπόζουν πλέον της αγοράς·

5. Ποια μέτρα λαμβάνει η Επιτροπή κατά των νοθεύσεων του ανταγωνισμού οι οποίες προκαλούνται από τη δεσπόζουσα θέση που κατέχουν στην ευρωπαϊκή εσωτερική αγορά οι επιχειρήσεις οι οποίες συμμετέχουν σε αυτό το καρτέλ· Πως κρίνει η Επιτροπή τη δυσμενή διάκριση και τηνπονόμευση των επιχειρήσεων που δεν συμμετέχουν στο εν λόγω καρτέλ και πως προτίθεται να τις αποζημιώσει·

6. Πως αντιδρά η Επιτροπή στη ζημία που προκαλείται στους καταναλωτές και τις λοιπές εταιρείες από τις αυξήσεις των τιμών·

Έχει επιδιώξει με κάποιο τρόπο η Επιτροπή να αντιμετωπίσει την παραβίαση του άρθρου 81, παρ. 1 της Συνθήκης ΕΚ, σύμφωνα με το οποίο ο καταναλωτής πρέπει να συμμετέχει στο συμπληρωματικό κέρδος που επιτυγχάνουν οι ολλανδικές εταιρείες πλινθοποιίας με τις αυξήσεις των τιμών·

Απάντηση του κ. Monti εξ ονόματος της Επιτροπής

(25 Οκτωβρίου 2002)

Με την απόφαση 94/296/ΕΚ της 29ης Απριλίου 1994 (Stichting Baksteen)(1), η Επιτροπή απάλλαξε ορισμένες συμφωνίες μεταξύ 16 ολλανδικών επιχειρήσεων παραγωγής πλίνθων προκειμένου να καταστήσει δυνατή την αναδιάρθρωση και αναδιοργάνωση του ολλανδικού αυτού κλάδου ο οποίοςπέφερε απόπερβάλλουσα παραγωγική ικανότητα και μία δραματική μείωση των τιμών. Η απαλλαγή ίσχυσε από τις 10 Σεπτεμβρίου 1992 έως τις 30 Σεπτεμβρίου 1997.

Η Επιτροπή ερευνά επί του παρόντος τα περισσότερα από τα ζητήματα τα οποία έθιξε το Αξιότιμο Μέλος στην ερώτησή του, βάσει καταγγελίας την οποία έλαβε και η οποία αφορά δύο ολλανδικές ενώσεις επιχειρήσεων και διάφορες, κατά κύριο λόγο ολλανδικές επιχειρήσεις, που ασχολούνται με την κατασκευή ή/και εμπορία πλίνθων.

Προκειμένου να ελέγξει τους ισχυρισμούς της καταγγελίας, η Επιτροπή διεξήγαγε έρευνα στον τομέα των πλίνθων στο Βέλγιο, στη Γερμανία και στις Κάτω Χώρες.

Εξαιτίας του πολύπλοκου χαρακτήρα τηςπόθεσης η Επιτροπή στο στάδιο αυτό δεν έχει ακόμη αποφασίσει ως προς το αποτέλεσμα της έρευνας. Η Επιτροπή αναμένεται ότι θα καταλήξει σύντομα σε κάποιο συμπέρασμα όσον αφορά το θέμα αυτό.

(1) ΕΕ L 131 της 26.5.1994.